ગોવિંદા આ ફિલ્મમાં સ્પેશ્યલ અપીઅરન્સમાં છે, પણ બિચારો કૉમેડિયન બનીને રહી ગયો છે (તેના નવા ઉગાડેલા વાળ કંઈક વિચિત્ર લાગે છે). ગોવિંદા કરતાં વધારે ફુટેજ તો અક્ષયના દોસ્તાર બનતા ઍક્ટર સુમીત રાઘવનને મળ્યું છે. ઝાકિર હુસેન જેવો અફલાતૂન ઍક્ટર અહીં તદ્દન વેડફાયો છે. આતંકવાદીઓનો મુખિયા બનતો આપણો હુરટી પોયરો ફ્રેડી દારૂવાલા ઉર્ફે ફરહાદ ધ્યાન જરૂર ખેંચે છે, પણ જોઈએ એટલો ખૂનખાર-ડરામણો લાગતો નથી.